Żball Iwassal Biex Missier Jitlef It-Twelied Ta' Ibnu - Għaliex Ħadd M'Għamel Xejn?
Koppja Maltija kellhom ħolma li saret realtà, huma saru ġenituri għall-ewwel darba iżda l-missier spiċċa ma kienx preżenti għal dan il-mument imporanti f'ħajtu. Is-sit Lovin' Malta tkellem mal-missier fejn qal li t-tabib tagħhom issuġġerixxa li jagħmlu test tal-Covid-19 biex jikkonfermaw li t-tnejn huma negattivi, u b'hekk jippermetti lil Colin jakkumpanja lil martu waqt il-ħlas. Jumejn wara, il-koppja rċevew ir-riżultati tagħhom, u r-raġel wera li kien pożittiv għall-Covid-19. "F'Awwissu li għadda kont diġà ttestjajt pożittiv għall-virus, u minkejja li bilkemm kelli sintomi, ma kinitx eżattament esperjenza faċli," qal Colin lis-sit Lovin' Malta. Hu jkompli jgħid li, "Ftit wara, huma ċemplu lil marti u qalulha li wara li twelled, l-isptar ikollu jneħħi t-tarbija għal 15-il jum." Wara li kien jaf dan, Colin ra x'għamel biex jerġa' jiġi ttestjat, u bbukja rapid test - erbat ijiem qabel martu kellha twelled! It-test ħareġ negattiv. Colin irnexxielu jkollu test ieħor tal-gvern li ħareġ ukoll negattiv iżda xorta baqa' mitllub li jibqa' taħt kwarantina. Hu prova jagħmel kuntatt mat-tim tal-Professur Charmaine Gauci u wkoll mal-Ministru Chris Fearne iżda baqa' bla tweġiba. Hu jgħid li ma setax ikun hemm għall-isbaħ mument ta' ħajtu. Minkejja dan martu welldet tifel bnin u b'saħħtu wara 24 siegħa. Hu xorta ma jistax jingħaqad magħhom għax għadu taħt kwarantina. Kurraġġ Colin! Wieħed jista' jsegwi l-istorja fuq HAWN . Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Bil-Filmat: Serataron Ilbieraħ Jwaqqfu T-Trażmissjoni Minħabba Inċident "Kien Ilek Żmien Ma Toħroġ Iżda Dan Il-Misħut Virus Kellu Jilħqek Xorta" – Ryan Borg "Żewġ Pulizija Nisa Waqqfu Lit-Tfal Aħna U Sejrin Lura Lejn Il-Karozza" - Omm Lydon L-Għannej Ċkejken U Missieru Jirbħu L-Golden Buzzer Waqt Malta's Got Talent!